smcproject/ml-wiki-sentences huggingface dataset:
ബീഡിത്തൊഴിലാളികളെയും വള്ളത്തൊഴിലാളികളെയും സംഘടിപ്പിച്ച് തൊഴിലാളി നേതാവായാണ് ശ്രീധരന്റെ രാഷ്ട്രീയജീവിതം ആരംഭിക്കുന്നത്.
വളരെ ചുരുങ്ങിയ കാലം കൊണ്ടുതന്നെ അദ്ദേഹം മധ്യതിരുവിതാംകൂറിലെ അറിയപ്പെടുന്ന കമ്മ്യൂണിസ്റ്റ് നേതാക്കളിലൊരാളായി മാറി.
1946 -ൽ പുന്നപ്ര-വയലാർ സമരം നടക്കുമ്പോൾ അദ്ദേഹം  ജന്മസ്ഥലമായ വള്ളിക്കാവിലെ ഒരു ബീഡിക്കടയുടെ മുൻപിൽ 'ദിവാൻ ഭരണം തുലയട്ടെ' എന്നെഴുതിയ ബോർഡ് സ്ഥാപിച്ചുകൊണ്ട് പോലീസിനെ വെല്ലുവിളിച്ചു.
തുടർന്ന് ശ്രീധരനെ പിടികൂടുവാൻ പോലീസ് ശ്രമിച്ചതോടെ അദ്ദഹത്തിന്റെ  ദീർഘകാലത്തെ ഒളിവുജീവിതം ആരംഭിച്ചു.
ഒളിവിൽ കഴിയുന്ന സമയത്തും അദ്ദേഹം പൊതുപ്രവർത്തനം തുടർന്നുകൊണ്ടിരുന്നു.
അക്കാലത്താണ് അദ്ദഹത്തിന് 'എൻ.എസ്.' എന്ന വിളിപ്പേര് ലഭിക്കുന്നത്.
നാവികതൊഴിലാളി സംഘടനയെ കമ്മ്യൂണിസ്റ്റ് പാർട്ടിയുടെ നിയന്ത്രണത്തിൽ കൊണ്ടുവരുന്നതിൽ അദ്ദേഹം നിർണ്ണായക പങ്കുവഹിച്ചു.
1946 -ലെ പുന്നപ്ര വയലാർ സമരത്തിലും 1949 -ലെ ശൂരനാട് കലാപത്തിലും പങ്കെടുത്തതിന്റെ പേരിൽ അദ്ദഹത്തിനു ക്രൂരമായ പോലീസ് മർദ്ദനവും ജയിൽവാസവും അനുഭവിക്കേണ്ടി വന്നു.
1940-കളിൽ തന്നെ കമ്മ്യൂണിസ്റ്റ് പാർട്ടിയുടെ സെൽ സെക്രട്ടറി, കായംകുളം ഡിവിഷൻ കമ്മിറ്റി സെക്രട്ടറി, കാർത്തികപ്പള്ളി താലൂക്ക് സെക്രട്ടറി, ആലപ്പുഴ ഡി.സി. അസിസ്റ്റന്റ് സെക്രട്ടറി എന്നീ നിലകളിലെല്ലാം ശ്രീധരൻ പ്രവർത്തിച്ചിരുന്നു.
1958 -ൽ അവിഭക്ത കമ്മ്യൂണിസ്റ്റ് പാർട്ടിയുടെ ആലപ്പുഴ ജില്ലാ ആക്ടിങ് സെക്രട്ടറിയായ അദ്ദേഹം സി.പി.ഐ.(എം.)ന്റെ രൂപീകരണത്തിനു ശേഷം ആലപ്പുഴ , കൊല്ലം ജില്ലകളിൽ പാർട്ടി സെക്രട്ടറിയായി.
പാർട്ടിയുടെ മുഖപത്രമായ ദേശാഭിമാനി യുടെ പ്രചാരം വർദ്ധിപ്പിക്കുന്നതിൽ അദ്ദേഹം പ്രധാന പങ്കുവഹിച്ചു.
1985 ഫെബ്രുവരി 17 -ന് ചിറ്റാറിൽ പോലീസുകാരും കമ്മ്യൂണിസ്റ്റുകാരും തമ്മിൽ നടന്ന പ്രക്ഷോഭത്തിൽ പങ്കെടുത്തു മടങ്ങുമ്പോഴുണ്ടായ വാഹനാപകടത്തിൽ എൻ.എസ്. അന്തരിച്ചു.
57-ആം വയസ്സിലായിരുന്നു അന്ത്യം.
മരിക്കുമ്പോൾ അദ്ദേഹം സി.പി.ഐ.(എം.)ന്റെ സംസ്ഥാന സെക്രട്ടറിയേറ്റ് അംഗമായിരുന്നു.
ആലപ്പുഴയിലെ വലിയ ചുടുകാട്ടിലാണ് അദ്ദഹത്തിന്റെ ഭൗതികശരീരം സംസ്കരിച്ചത്.
എൻ.എസിന്റെ മരണശേഷം അദ്ദഹത്തിന്റെ ഓർമ്മയ്ക്കായി ഒരു സഹകരണ ആശുപത്രി കൊല്ലം ജില്ലയിലെ പാലത്തറയിൽ സ്ഥാപിച്ചു.
2000 -ത്തിൽ രൂപംകൊണ്ട ഈ ആശുപത്രിക്ക് എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് എന്ന പേരാണു നൽകിയിരിക്കുന്നത്.
എൻ.എസിന്റെ ചരമദിനമായ ഫെബ്രുവരി 17-ന് കമ്മ്യൂണിസ്റ്റ് പാർട്ടിയുടെ നേതൃത്വത്തിൽ അനുസ്മരണ പരിപാടികൾ സംഘടിപ്പിക്കാറുണ്ട്.
എസ്.എസ്.എൽ.സി. പരീക്ഷയിൽ ഉയർന്ന മാർക്ക് നേടുന്ന വിദ്യാർത്ഥികൾക്ക് ഈ ദിവസം എൻ.എസിന്റെ പേരിലുള്ള എൻഡോവ്മെന്റും നൽകാറുണ്ട്.
എൻ. സന്തോഷ് ഹെഗ്ഡെ ഇംഗ്ലീഷ് വിലാസം https://ml.wikipedia.org/wiki/N.
_Santosh_Hegde എൻ. സന്തോഷ് ഹെഗ്ഡെ
മുൻ സുപ്രീം കോടതി ജഡ്ജിയും ഭാരതത്തിന്റെ മുൻ സോളിസിറ്റർ ജനറലുമാണ് എൻ. സന്തോഷ് ഹെഗ്ഡെ .
2006 മുതൽ 2011 വരെ കർണ്ണാടക ലോകായുക്ത അംഗമായിരുന്നു .
ജന ലോക്പാലിനു വേണ്ടിയുള്ള അണ്ണാ ഹസാരെയുടെ സമരത്തിൽ മുൻ പന്തിയിലുണ്ടായിരുന്നു ഇദ്ദേഹം.
N. Santosh Hegde എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എൻ. സമ്പത്ത്
തിരുവനന്തപുരം സ്വദേശിയായ ഒരു കർണ്ണാട്ടിക് വയലിൻ വാദകനാണ് എൻ. സമ്പത്ത് .
സ്വാതിതിരുനാൾ സംഗീതകോളേജിൽ നിന്നും വിരമിച്ച അമ്മ ചന്ദ്രികാ ദേവിയാണ് സമ്പത്തിന്റെ ഗുരു.
ആകാശവാണിയിലെ എ ഗ്രേഡ് ആർട്ടിസ്റ്റായ സമ്പത്ത് പാലക്കാട് ചെമ്പൈ സംഗീത കോളേജിലെ അധ്യാപകനായി ജോലി ചെയ്യുന്നു.
നിരവധി വിദേശരാജ്യങ്ങളിൽ സംഗീതപരിപാടിയുമായി സഞ്ചരിച്ചിട്ടുള്ള സമ്പത്ത് കർണ്ണാടകസംഗീതരംഗത്തെ പ്രമുഖരായ ഗായകർക്കെല്ലാം വയലിൽ അകമ്പടി സേവിച്ചിട്ടുണ്ട്.
മദ്രാസ് മ്യൂസിൿ അക്കാദമിയുടെ മികച്ച വയലിൻ വാദകനുള്ള പുരസ്കാരം 2016 ലും 2017 ലും നേടിയിട്ടുള്ള സമ്പത്ത് 2014 -ൽ യുവകലാഭാരതി പുരസ്കാരം നേടിയിട്ടുണ്ട്.
കേരള സംഗീത നാടക അക്കാദമി പുരസ്‌കാരം (2023) അവലംബം പുറത്തേക്കുള്ള കണ്ണികൾ
എൻ. സുന്ദരൻ നാടാർ ഇംഗ്ലീഷ് വിലാസം https://ml.wikipedia.org/wiki/N.
_Sundaran_Nadar
കേരളത്തിൽ നിന്നുള്ള കോൺഗ്രസിന്റെ നേതാവായിരുന്നു എൻ. സുന്ദരൻ നാടാർ ജീവിതരേഖ
തിരുവനന്തപുരം ജില്ലയിൽ ചെങ്കൽ ഗ്രാമത്തിൽ ജെ. നല്ലതമ്പി നാടാരിന്റേയും ലക്ഷ്മിയുടേയും മകനായി 1931 സെപ്റ്റംബർ 10 ന് ജനിച്ചു.
2007 ജനുവരി 21 ന് അന്തരിച്ചു.
സ്കൂൾ വിദ്യഭ്യാസ കാലത്ത് തന്നെ രാഷ്ട്രീയപ്രവർത്തനം തുടങ്ങിയ അദ്ദേഹം 1954-ൽ സർക്കാർ ജോലിയിൽ ഗ്രാമ സേവകായി സേവനം അനുഷ്ഠിച്ചു.
1960-ൽ ജോലി രാജി വെച്ചതിനുശേഷം കമ്യൂണിസ്റ്റ് പാർട്ടിയിൽ അംഗമായി 1964 വരെ പ്രവർത്തിച്ചു.
അതിനുശേഷം കോൺഗ്രസിൽ ചേർന്ന് പ്രവർത്തനം തുടങ്ങിയ അദ്ദേഹം ബ്ലോക്ക് പ്രസിഡന്റ്, ജില്ലാ കോൺഗ്രസ് കമ്മിറ്റി അംഗം, കെ.പി.സി.സി അംഗം എന്ന നിലയിൽ പ്രവർത്തിച്ചിട്ടുണ്ട്.
അധികാരങ്ങൾ 1980 - പാറശ്ശാല നിയമസഭാ മണ്ഡലത്തിൽ നിന്ന് വിജയിച്ചു.
1982 - പാറശ്ശാല നിയമസഭാ മണ്ഡലത്തിൽ നിന്ന് വിജയിച്ചു.
ഈ കാലയളവിൽ കരുണാകരൻ മന്ത്രിസഭയിൽ 1983 സെപ്റ്റംബർ ഒന്ന് മുതൽ 1987 മാർച്ച് 25 വരെ  ട്രാൻസ്പോർട്ട്, റൂറൽ വികസനം, കൃഷി വകുപ്പുകളുടെ മന്ത്രിയായി സേവനം അനുഷ്ഠിച്ചിട്ടുണ്ട്.
1993-1996 - ചെയർമാൻ, KELPAM 1996 - പാറശ്ശാല നിയമസഭാ മണ്ഡലത്തിൽ നിന്ന് വിജയിച്ചു.
2001 - പാറശ്ശാല നിയമസഭാ മണ്ഡലത്തിൽ നിന്ന് വിജയിച്ചു.
2001 ജൂലായ് നാലിന് ഡെപ്യൂട്ടി സ്പീക്കറായി അധികാരം ഏറ്റെടുത്ത അദ്ദേഹം 2004 സെപ്റ്റംബർ 5 മുതൽ 2004 സെപ്റ്റംബർ 15 വരെ വക്കം പുരുഷോത്തമൻ രാജിവെച്ച സമയത്ത് സ്പീക്കറുടെ ചുമതലയേറ്റെടുത്തിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1996 പാറശ്ശാല നിയമസഭാമണ്ഡലം എൻ. സുന്ദരൻ നാടാർ സ്വതന്ത്ര സ്ഥാനാർത്ഥി W.R. ഹീബ സി.പി.ഐ.എം. , എൽ.ഡി.എഫ്. എം.ആർ. രഘുചന്ദ്രബാൽ കോൺഗ്രസ് (ഐ.) കുടുംബം
കെ. ബേബി സരോജമാണ് ഭാര്യ.
കുട്ടികൾ മൂന്ന്, രണ്ട് ആണും ഒരു പെണ്ണൂം അവലംബം ↑ ↑ {{ cite web }} : External link in | title= ( help ) ↑ ↑ http://www.keralaassembly.org ചിത്രങ്ങൾ പുറത്തേക്കുള്ള കണ്ണികൾ
എൻ. ഹരികുമാർ എൻ. ഹരികുമാർ
സംസ്ഥാന -രണ്ട് തവണ ദേശീയ ചലച്ചിത്ര പുരസ്കാരങ്ങൾ നേടിയ ശബ്ദ ലേഖകനാണ് എൻ. ഹരികുമാർ .
പുരസ്കാരങ്ങൾ സംസ്ഥാന ചലച്ചിത്ര അവാർഡ് മികച്ച ശബ്ദലേഖനം (2003) - മാർഗ്ഗം ദേശീയ ചലച്ചിത്ര അവാർഡ് മികച്ച ശബ്ദലേഖനം (1988) - അനന്തരം ശബ്ദലേഖനം നിർവഹിച്ച ചിത്രങ്ങൾ ഒരു പെണ്ണും രണ്ടാണും നാലു പെണ്ണുങ്ങൾ ക്ലാസ്‌മേറ്റ്സ് അനന്തഭദ്രം
എൻ.ആർ. ഗോപിനാഥപിള്ള ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിലെ പ്രമുഖ വൈയാകരണനും ഭാഷാ പണ്ഡിതനുമായിരുന്നു എൻ.ആർ. ഗോപിനാഥപിള്ള .
1941 മെയ് 9 ന് ജനിച്ചു.
വൈയാകരണൻ എന്നതിനു പുറമേ നിരൂപകൻ, ഉപന്യാസകാരൻ, സർവകലാശാലാ അധ്യാപകൻ എന്നീ നിലകളിലും ഇദ്ദേഹം പ്രസിദ്ധനാണ്.
കേരള സർവകലാശാല മലയാളവിഭാഗത്തിന്റെ മുൻമേധാവിയായിരുന്നു ഗോപിനാഥപിള്ള.
ഭാഷാശാസ്ത്രം, കേരളചരിത്രം, മലയാളസാഹിത്യം, മലയാള വ്യാകരണം തുടങ്ങിയ വിഭാഗങ്ങളിലായിരുന്നു അദ്ദേഹത്തിന്റെ രചനകൾ.
1941 മേയ് 9-ന് ചെങ്ങന്നൂരിനടുത്തുള്ള തൃപ്പുലിയൂർ മഠത്തിലേത്ത് വീട്ടിൽ എസ്. രാഘവൻ നായരുടേയും ചെല്ലമ്മപ്പിള്ളയുടേയും മകനായി ജനിച്ചു.
1961-ൽ തിരുവനന്തപുരം യൂണിവേഴ്‌സിറ്റി കലാലയത്തിൽ നിന്നും മലയാളഭാഷയിലും സാഹിത്യത്തിലും ബി.എ.യും 1963-ൽ എം.എ. യും റാങ്കോടെ വിജയിച്ചു.
അദ്ധ്യാത്മരാമായണം കിളിപ്പാട്ടിന്റെ വിവരണാത്മകവ്യാകരണമായിരുന്നു ഗോപിനാഥപിള്ളയുടെ ഗവേഷണപ്രബന്ധം.
1980-ൽ ഇതിനു പിഎച്ച്.
1963-ൽ കൊല്ലം ശ്രീനാരായണകോളേജിൽ അദ്ധ്യാപകനായി പ്രവർത്തനം ആരംഭിച്ചു.
1985-ൽ കേരള സർവകലാശാല മലയാളവിഭാഗത്തിൽ റീഡറായിരുന്ന ഗോപിനാഥപിള്ള 1995-ൽ വകുപ്പുമേധാവിയായി സ്ഥാനക്കയറ്റം നേടി.
2001-ൽ സർവ്വീസിൽ നിന്നും വിരമിച്ചു.
ഹൃദയാഘാതത്തെ തുടർന്ന് 2017- ഓഗസ്റ്റ് 25-ന് തിരുവനന്തപുരത്തെ സ്വകാര്യ ആശുപത്രിയിൽ വെച്ച് മരണമടഞ്ഞു.
കൊല്ലം ടി.കെ.എം. കോളേജിലെ ഇംഗ്ലീഷ് അധ്യാപിക ലതയാണ് ഭാര്യ.
ഭാഷാനിരീക്ഷണം (1970), രാമചരിതവും പ്രാചീനമലയാളവും (1972), അന്വേഷണം (1974), അനുബന്ധം (1980), സമീക്ഷ (1982), അധ്യാഹാരം (1987), പാഠഭേദം (1990), പാഠവും പഠനവും (2001), ഉള്ളൂരിന്റെ തിരഞ്ഞെടുത്ത കവിതകൾ (എഡിറ്റർ 2000), മലയാളം ഇംഗ്ലീഷ് നിഘണ്ടുവിന്റെ അനുബന്ധം (1999) എന്നിവയാണ് പ്രധാന കൃതികൾ.
പുരസ്കാരങ്ങൾ തൃശ്ശൂർ സഹൃദയവേദിയുടെ സി.എൽ. ആന്റണി സ്മാരക പുരസ്‌കാരം -1990 കേരളസാഹിത്യ അക്കാദമിയുടെ ഐ.സി. ചാക്കോ പുരസ്‌കാരം - 1993 ചെന്നൈയിലെ 'ദക്ഷിണ'യുടെ ഭാഷാചാര്യ പുരസ്‌കാരം - 2010 പ്രൊഫ. എസ്. ഗുപ്തൻ നായരുടെ പേരിലുള്ള അദ്ധ്യാപകശ്രേഷ്ഠ പുരസ്‌കാരം - 2013 അവലംബം
എൻ. ശ്രീനിവാസൻ
സോഷ്യലിസ്റ്റ് റിപ്പബ്ലിക്കൻ പാർട്ടിയുടെ നേതാക്കളിലൊരാളായിരുന്നു എൻ ശ്രീനിവാസൻ.
കെ. കരുണാകരൻ നയിച്ച ഏഴാം കേരളനിയമസഭയിൽ 24.05.1982 മുതൽ 30.05.1986 വരെ ഇദ്ദേഹം എക്സൈസ് വകുപ്പ് മന്ത്രിയായിരുന്നു.
1912 ഫെബ്രുവരി 12-ന് വി.നാരായണന്റെ മകനായി വക്കത്ത് ജനിച്ചു.
ജില്ലാ ജഡ്ജി ആയിരുന്ന ശ്രീനിവാസൻ വിരമിച്ചതിന് ശേഷം  ആറ് വർഷത്തിലേറെ എസ്.എൻ.ഡി.പി. യോഗം അധ്യക്ഷനായിരുന്നു.
ഏഴുവർഷത്തിലധികം സോഷ്യലിസ്റ്റ് റിപ്പബ്ലിക്കൻ പാർട്ടി (എസ്.ആർ.പി.) ചെയർമാനായും പ്രവർത്തിച്ചു.
1982-ൽ എൻ ശ്രീനിവാസൻ കോട്ടയം നിയോജകമണ്ഡലത്തിൽ നിന്ന് സോഷ്യലിസ്റ്റ് റിപ്പബ്ലിക്കൻ പാർട്ടിയുടെ പ്രതിനിധിയായി കേരള നിയമസഭയിലേക്ക് തിരഞ്ഞെടുക്കപ്പെട്ടു.
കരുണാകരൻ മുഖ്യമന്ത്രി ആയിരുന്ന ഏഴാം കേരളനിയമസഭയിൽ നാലുവർഷത്തോളം എക്സൈസ് വകുപ്പ് മന്ത്രിയായിരുന്നു.
19.10.1988-ൽ ഇദ്ദേഹം അന്തരിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1982 കോട്ടയം നിയമസഭാമണ്ഡലം എൻ. ശ്രീനിവാസൻ എസ്.ആർ.പി. , യു.ഡി.എഫ്. കെ.എം എബ്രഹാം സി.പി.എം) , എൽ.ഡി.എഫ്
എൻ. ഷംസുദ്ദീൻ ഇംഗ്ലീഷ് വിലാസം https://ml.wikipedia.org/wiki/N.
_Samsudheen
മണ്ണാർക്കാട് നിയമസഭ മണ്ഡലത്തെ പ്രതിനിധീകരിച്ച് പതിനാലാം നിയമസഭയിലേക്ക് തിരഞ്ഞെടുക്കപ്പെട്ട സമാജികനാണ് എൻ. ഷംസുദ്ദീൻ .
യു.ഡി.എഫിലെ ഘടക കക്ഷയായ മുസ്ലിംലീഗിന്റെ പ്രതിനിധിയായ അദ്ദേഹം സിപി.
ഐയിലെ കെ.പി സുരേഷ് രാജിനെ 12325 വോട്ടിന്റെ ഭൂരിപക്ഷത്തിനാണ് പരാജയപ്പെടുത്തിയത്.
കഴിഞ്ഞ തെരഞ്ഞെടുപ്പിൽ ഷംസുദ്ദീന് 8270 വോട്ടിന്റെ ഭൂരിപക്ഷമായിരുന്നു.
തിരഞ്ഞെടുപ്പുകൾ ക്രമം വർഷം മണ്ഡലം ആകെ വോട്ടുകൾ പോൾ ചെയ്ത വോട്ടുകൾ വിജയിച്ച സ്ഥാനാർഥി പാർട്ടി ലഭിച്ച വോട്ടുകൾ മുഖ്യ എതിരാളി ലഭിച്ച വോട്ടുകൾ പാർട്ടി 1 2016 മണ്ണാർക്കാട് നിയമസഭാമണ്ഡലം 1,89,231 1,47,869 എൻ. ഷംസുദ്ദീൻ മുസ്ലീം ലീഗ് 73,163 കെ.പി. സുരേഷ് രാജ് 60,838 സി.പി.ഐ. 2 2011 മണ്ണാർക്കാട് നിയമസഭാമണ്ഡലം 1,66,275 1,21,195 എൻ. ഷംസുദ്ദീൻ മുസ്ലീം ലീഗ് 60,191 വി. ചാമുണ്ണി 51,921 സി.പി.ഐ. അവലംബം
എൻ. സുബ്രഹ്മണ്യ ഷേണായി ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
വടക്കേ മലബാറിലെ ഒരു പ്രമുഖ സ്വാതന്ത്ര്യസമര സേനാനിയും കമ്മ്യൂണിസ്റ്റു് പാർട്ടി പ്രവർത്തകനുമായിരുന്നു സുബ്രഹ്മണ്യം ഷേണായി .
ഇപ്പോഴത്തെ കണ്ണൂർ ജില്ലയിലെ പയ്യന്നൂരിലായിരുന്നു അദ്ദേഹം ജീവിച്ചിരുന്നതു്
ജനനം - 1913 മെയ് 5.
1928-ൽ പയ്യന്നൂരിൽ നടന്ന നാലാം കേരള രാഷ്ട്രീയ സമ്മേളനത്തിൽ ഏറ്റവും പ്രായം കുറഞ്ഞ സേവകനായിരുന്നു സുബ്രഹ്മണ്യം ഷേണായി.
1935-ൽ വടക്കൻ കേരളത്തെ പ്രതിനിധീകരിച്ചു് കെ.പി.സി.സി. അംഗമായി തെരഞ്ഞെടുക്കപ്പെട്ടു.
ആധുനിക കേരള ശില്പികളായ എ.കെ.ജി, കൃഷ്ണപിള്ള, ഇ.
എം.എസു് എന്നിവരുടെ സ്വാധീനത്താൽ അദ്ദേഹം ഒരു കമ്മ്യൂണിസ്റ്റു് പ്രവർത്തകനും തൊഴിലാളി സംഘാടകനുമായിമാറി.
രണ്ടു തവണ പയ്യന്നൂർ നിയമസഭാമണ്ഡലത്തെ പ്രതിനിധീകരിച്ച് കേരളാ നിയമസഭാഗംമായി പ്രവർത്തിച്ചിരുന്നു
2006-ൽ അന്തരിച്ചു അവലംബം ↑ http://malayalam.webdunia.com/newsworld/news/currentaffairs/0805/09/1080509045_1.htm
എൻ ആർ ഒ അക്കൗണ്ട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നോൺ റസിഡന്റ് ഓർഡിനറി അക്കൗണ്ട്.
വിദേശത്തേക്ക് പോകാൻ ഒരുങ്ങുന്നവർ ആരംഭിക്കുന്ന അക്കൗണ്ട്.
ഇൻഡ്യൻ രൂപയിലും വിദേശ കറൻസികളിലും നിക്ഷേപം നടത്തും .
എന്നാൽ പിൻവലിക്കൽ ഇൻഡ്യൻ രൂപയിൽ മാത്രം.
ഇൻഡ്യയിൽ താമസിക്കുന്നവരുമായി ചേർന്നു  എൻ ആർ ഒ അക്കൗണ്ട് തുറക്കും.
എൻ എച്ച് കോളനി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
പ്രമാണം:NH COLONY..
jpg എൻ എച്ച് കോളനി
മലപ്പുറം ജില്ലയിലെ കൊണ്ടോട്ടിക്കടുത്തുള്ള  നെടിയിരുപ്പ് പഞ്ചായത്തിലെ ഒരു ഗ്രാമ പ്രദേശമാണ് എൻ.എച്ച് കോളനി ( നെടിയിരുപ്പ് ഹരിജൻ കോളനി ).
എൻ ടി ആർ ഗാർഡൻ
ഹൈദരാബാദിൽ സ്ഥിതി ചെയ്യുന്ന എൻ.ടി.ആർ ഗാർഡൻ പ്രാദേശിക വിനോദസഞ്ചാരകേന്ദ്രങ്ങളിൽ ഒന്നാണ്.
ഹുസൈൻ സാഗർ തടാകത്തിനു സമീപത്തായി സ്ഥിതി ചെയ്യുന്ന എൻ.ടി.ആർ. ഗാർഡൻ പ്രകൃതി സൗന്ദര്യവും, വിനോദസൗകര്യങ്ങളും പ്രദാനം ചെയ്യുന്നു.
ആന്ധ്രയിലെ മുൻ മുഖ്യമന്ത്രി എൻ.ടി. രാമറാവുവിന്റെ ഓർമ്മക്കായി 40 കോടി മുതൽമുടക്കിൽ 2002 ൽ ഈ കേന്ദ്രം പൊതുജനങ്ങൾക്ക് തുറന്നുകൊടുത്തു.
ടോയ് ട്രെയിൻ , കാർ കഫേകൾ, ജാപ്പനീസ് ഗാർഡൻ, ഫ്രൂട്ട് റസ്റ്റോറൻറ് , റോറിംഗ് കസ്കെഡ്, ഒരു ഫൗണ്ടൻ തുടങ്ങിയ നിരവധി സൗകര്യങ്ങൾ ഇവിടെയുണ്ട്.
34 ഏക്കറിൽ വ്യാപിച്ചു കിടക്കുന്ന എൻ ടി ആർ ഗാർഡൻ പൂച്ചെടികളുടെയും ചെടികളുടെയും വിശാലമായ ഒരു ശേഖരം തന്നെയാണ്.
എൻ ടി ആർ ഗാർഡൻസിൽ 'ഡെസേർട്ട് ഗാർഡൻ' എന്ന വിഭാഗത്തിൽ തന്നെ  ഏറ്റവും പുതിയതും ആകർഷണീയവുമായ 150 തരം സസ്യങ്ങൾ ഉണ്ട് .
ഏകദേശം 1000 ചതുരശ്ര മീറ്റർ വിസ്തീർണ്ണമുള്ള പ്രദേശത്ത് വികസിപ്പിച്ചെടുത്തിട്ടുള്ള വിഭാഗത്തിൽ ഹെർബൽ കോസ്മെറ്റിക്സ്, കുഷ്ഠരോഗ, രക്തസമ്മർദ്ദം എന്നിവക്കുള്ള ഔഷധസസ്യങ്ങളും വളർത്തുന്നു.
കൊൽക്കത്ത, ഷിർദ്ദി എന്നിവടങ്ങളിലെ ചില നഴ്സറികളിൽ നിന്നാണ് ഈ ചെടികൾ കൊണ്ടുവരുന്നത്.
കൂടാതെ ഇവിടെ എടുത്തു പറയേണ്ട ഒരു ഭക്ഷണശാല കൂടിയുണ്ട്.
മച്ചാൻ റെസ്റ്റോറന്റ് എന്നറിയപ്പെടുന്ന ഈ ഭക്ഷണശാല ഒരു മരത്തിൽ ഉള്ളിൽ മുറികൾ പണിതാണ് രൂപപെടുത്തിയിരിക്കുന്നത്.
ഈ ഗാര്ഡന് രൂപകൽപന നൽകിയത് പ്രശസ്ത കലാകാരൻ നിതീഷ് റോയി ആണ്.
എൻ ആർ ഇ അക്കൗണ്ട്
നോൺ റസിഡണ്റ്റ് എക്സ്റ്റേണൽ അക്കൗണ്ട്.
പ്രവാസികളായ ഇന്ത്യൻ പൗരൻമാർക്ക് തുടങ്ങാവുന സേവിംഗ്സ്,സ്ഥിര നിക്ഷേപമാണ് എൻ ആർ ഇ റുപപി അക്കൗണ്ട്.
ഇൻഡ്യൻ രൂപയിൽ നിലനിർത്തുന്ന അക്കൗണ്ട്ൽ വിദേശ രാജ്യത്ത്നിന്ന് അംഗീകൃത കറൻസികളിൽ പണം അയക്കാം .
മറ്റൊരു വിദേശ ഇൻഡ്യകാരനുമായി ചേർന്ന് അക്കൗണ്ട് ആരംഭികാം.
എന്നാൽ ഇൻഡ്യയിൽ താമസക്കാരൻ ആയ ആളുമായി ചേർന്ന് എൻ ആർ ഇ അക്കൗണ്ട് സാധിക്കില്ല.
എൻ എസ് (സിമുലേറ്റർ)
എൻ എസ് (നെറ്റ്വർക്ക് സിമുലേറ്ററിൽ നിന്നുള്ളത്) വ്യത്യസ്ത സംവിധാന നെറ്റ്വർക്ക് ശ്രേണി നിർവ്വചനങ്ങൾ, പ്രത്യേകിച്ച് എൻ എസ്-1, എൻ എസ്-2, എൻ എസ്-3 എന്നിവയാണ്.
ഇവയെല്ലാം തികച്ചും വ്യത്യസ്തമാണ്, ഇവ പ്രധാനമായും ഗവേഷണത്തിലും അധ്യാപനത്തിലും ഉപയോഗിക്കുന്നു.
ns-3 സ്വതന്ത്ര സോഫ്റ്റ്‌വേർ ആണ്, ഗവേഷണത്തിനും വികസനത്തിനും ഉപയോഗത്തിനുമായി ഗ്നു ജിപിഎൽ വി 2 ലൈസൻസിനു കീഴിൽ ലഭ്യമാണു്.
കമ്പ്യൂട്ടർ നെറ്റ്വർക്കിങ് ഗവേഷണത്തിനായി ഒരു ഓപ്പൺ സിമുലേഷൻ എൻവയോൺമെന്റിനെയാണ് ns-3 പ്രോജക്റ്റിന്റെ ലക്ഷ്യം.
ആധുനിക നെറ്റ്വർക്കിങ് ഗവേഷണത്തിന്റെ സിമുലേഷണൽ ആവശ്യകതയുമായി ഇത് ബന്ധപ്പെടുത്തേണ്ടതുണ്ട്.
ഇത് സോഷ്യല് സംഭാവന, പീര് റിവ്യൂ, സോഫ്റ്റ്വെയറിന്റെ സാധൂകരണം എന്നിവ പ്രോത്സാഹിപ്പിക്കേണ്ടതാണ്.
ഉയർന്ന ഗുണമേന്മയുള്ള ഗുണനിലവാരമുള്ള സാധനങ്ങളുടെ ഒരു നെറ്റ്വർക്ക് സിമുലേറ്റർ സൃഷ്ടിക്കുന്ന പ്രക്രിയ മുതൽ, ടെസ്റ്റ് ചെയ്ത് സൂക്ഷിക്കപ്പെടുന്ന മോഡലുകൾക്ക് ധാരാളം ജോലികൾ ആവശ്യമാണ്, വലിയൊരു ഉപയോക്താക്കളെയും ഡവലപ്പർമാരെയും കുറിച്ചുള്ള ഈ വർക്ക് ലോഡ് ns-3 പ്രോജക്ട് വ്യാപിക്കുന്നു.
കുറിപ്പുകൾ ↑ Tom Henderson, Mathieu Lacage, George Riley, Mitch Watrous, Gustavo Carneiro, Tommaso Pecorella and others.
എൻ ജി കെ (ചിത്രം) NGK NGK
നന്ദ ഗോപാലൻ കുമാരൻ എന്നത് 2019-ൽ പുറത്തിറങ്ങിയ ഒരു തമിഴ് രാഷ്ട്രീയ ത്രില്ലർ ചിത്രമാണ്.
സംവിധാനം ചെയ്യുന്നത് സെൽവരാഘവൻ ആണ്.
സൂര്യയും ജഗപതി ബാബുവും രാകുൽ പ്രീത് സിങ്ങും ഒന്നിക്കുന്ന ആദ്യ ചിത്രമാണ്.
യുവൻ ശങ്കർ രാജയുടേതാണ് സംഗീതങ്ങൾ.
ചിത്രം നിർമ്മിച്ചിരിക്കുന്നത് എസ്.ആർ പ്രകാശ്ബാബുവിന്റെയും എസ്.ആർ പ്രഭുവിന്റെയും ഡ്രീം വാരിയർ പിക്ചർസ് ആണ്.
സൂര്യ നന്ദ ഗോപാലൻ കുമാരനെ അവതരിപ്പിക്കുന്ന ചിത്രത്തിൽ സായി പല്ലവിയും രാകുൽ പ്രീത് സിങ്ങും പ്രധാന കഥാപാത്രങ്ങളായി എത്തുന്നു.
കഥാപാത്രങ്ങൾ സൂര്യ - നന്ദ ഗോപാലൻ കുമാരൻ സായി പല്ലവി - തോപ്പുള്ളി റാണി രാകുൽ പ്രീത് സിങ് - നേഹ പാണ്ടിയൻ ബാല - ശങ്കു മൻസൂർ അലി ഖാൻ - മന്നവൻ മുരളി ശർമ്മ - നിതിൻ ദി DIA ഏജന്റ് സമ്പത് രാജ് - കൊടിമുരുഖൻ ശരത് കുമാർ - സലിം വഹാബ് റിയാസ് ജഗപതി ബാബു - നന്ദരാജ് നിർമ്മാണം
ചിത്രീകരണം തുടങ്ങിയത് 22 ജനുവരി 2018 ആണ്.
ചിത്രത്തിന്റെ ആദ്യ ചിത്രവും പേരും പുറത്തുവന്നത് മാർച്ച് 5 2018 ൽ ആണ്.
31 മെയ് 2019 "NGK" റിലീസ് ചെയ്തു.
എൻ.സി. വസന്തകോകിലം
സംഗീതജ്ഞയും തമിഴ് ചലച്ചിത്ര അഭിനേത്രിയുമായിരുന്ന എൻ.സി. വസന്തകോകിലം ഇരിഞ്ഞാലക്കുടയിൽ ജനിച്ചു.
(1919 – നവംബർ  7, 1951)'കാമാക്ഷി' എന്നായിരുന്നു ബാല്യകാലത്തെ പേര്.
നാഗപട്ടണത്തേയ്ക്കു താമസം മാറിയ കുടുംബം പിതാവായ ചന്ദ്രശേഖരയ്യരുടെ താത്പര്യപ്രകാരം വസന്തകോകിലത്തെ പ്രശസ്ത ഹരികഥാകാരനായ ഗോപാലയ്യരുടെ സംഘത്തെ അനുധാവനം  ചെയ്യുന്നതിനും ,സംഗീതശിക്ഷണം തേടുന്നതിനും പ്രേരിപ്പിച്ചു.
1936 ൽ മദ്രാസ്സിലേയ്ക്കു കുടിയേറിയതിനു ശേഷമാണ് കച്ചേരികൾ അവതരിപ്പിയ്ക്കാൻ തുടങ്ങിയത് .
ത്യാഗരാജകൃതികളും മുത്തുസ്വാമി ദീക്ഷിതരുടെ കൃതികളും  ആലപിച്ചു തുടങ്ങിയ വസന്തകോകിലം  തമിഴ് കവി ശുദ്ധാനന്ദ ഭാരതിയുടെ കൃതികളും  ജനപ്രിയമാക്കുന്നതിനു യത്നിച്ചു.
ഗായിക എന്നതിലുപരി ഒരു അഭിനേത്രി എന്ന നിലയിലും  വസന്തകോകിലം ശ്രദ്ധ പിടിച്ചുപറ്റി.
സി.കെ. സച്ചി സംവിധാനം  ചെയ്ത് 1940 ൽ പുറത്തിറങ്ങിയ ചന്ദ്രഗുപ്ത ചാണക്യ എന്ന ചിത്രത്തിൽ ഛായാ രാജകുമാരിയായി വസന്തകോകിലം വേഷമിട്ടു.
തുടർന്ന് 'വേണുഗാനം' (1940), 'ഗാനാവതാർ ' (1942), ' ഹരിദാസ്' (1944), 'വാല്മീകി' (1946), 'കുന്ദള കേശി'(1946) 'കൃഷ്ണവിജയം' (1950) എന്നീ ചിത്രങ്ങളിലും  അഭിനയിച്ചു.
ക്ഷയരോഗബാധയെത്തുടർന്ന് 1951 ൽ എൻ.സി. വസന്തകോകിലം അന്തരിച്ചു.
അവലംബം പുറം കണ്ണികൾ N.C. Vasanthakokilam at Dhool Listen to Vani Arul Purivai song from Gangavathar in Youtube Listen to Intha Varam Tharuvai song in Youtube Listen to Vinayaka Vigna Nasaga song in Youtube Watch Porumai Kadal Agiya Boomadevi song from Krishna Vijayam in Youtube
എൻ.സി. ശേഖർ ഇംഗ്ലീഷ് വിലാസം https://ml.wikipedia.org/wiki/N.
C._Sekhar
സ്വാതന്ത്ര്യ സമര ഭടൻ , രാഷ്ട്രീയ നേതാവ്, രാജ്യസഭാംഗം, സാഹിത്യകാരൻ എന്നീ നിലകളിലെല്ലാം പ്രശസ്തനായിരുന്നു എൻ.സി. ശേഖർ എന്ന നാരായണൻപിള്ള ചന്ദ്രശേഖരൻപിള്ള (2 ജൂലൈ 1904 - 3 ഡിസബർ 1986).
കേരളത്തിലെ ആദ്യത്തെ കമ്മ്യൂണിസ്റ്റ്‌ ഗ്രൂപ്പിൽ  അംഗമായിരുന്നു.
1931ൽ തിരുവനന്തപുരത്ത് നടന്ന കമ്യൂണിസ്റ്റ് ലീഗിന്റെ രൂപീകരണത്തിൽ പങ്കെടുത്ത ശേഖർ കമ്യൂണിസ്റ്റ് പാർട്ടിയുടെ കേരളത്തിലെ  സ്ഥാപകനേതാക്കളായ നാലുപേരിൽ ഒരാളാണ്.
വിദ്യാഭ്യാസ കാലഘട്ടത്തിൽതന്നെ ദേശീയപ്രസ്ഥാനത്തിലേക്കിറങ്ങി.
ഗാന്ധിജിയുടെ ആദർശങ്ങൾ വല്ലാതെ ആകർഷിച്ചിരുന്നു.
1930 ലെ സിവിൽ നിയമലംഘനപ്രസ്ഥാനത്തിൽ പങ്കെടുത്ത് ജയിലിലായി.
ജയിലിൽവെച്ച് ഭഗത് സിംഗിന്റെ സഹപ്രവർത്തകരുമായി പരിചയപ്പെട്ടു.
സ്വാതന്ത്ര്യത്തിലേക്കുള്ള പുതുവഴികളെക്കുറിച്ച് ശേഖർ തീവ്രമായി ചിന്തിച്ചു തുടങ്ങി.
1934 ൽ കോൺഗ്രസ്സ് സോഷ്യലിസ്റ്റ് പാർട്ടി രൂപീകരിച്ചപ്പോൾ പി. കൃഷ്ണപിള്ള ശേഖറുമായി ബന്ധപ്പെടുകയും, കോഴിക്കോട്ട് തൊഴിലാളിയൂണിയനുകൾ കെട്ടിപ്പടുക്കാനുള്ള ചുമതല ശേഖറിനെ ഏൽപ്പിക്കുകയും ചെയ്തു.
തിരുവിതാംകൂറിൽ ഉത്തരവാദ ഭരണത്തിനായുള്ള പ്രക്ഷോഭം അരങ്ങേറിയപ്പോൾ കോഴിക്കോടു നിന്നും ശേഖർ തിരുവിതാംകൂറിലെത്തി അതിൽ പങ്കെടുത്തു.
1949 ൽ  ഒളിവിൽ പോവേണ്ടി വന്നു.
1954 ൽ രാജ്യസഭയിലേക്കു തിരഞ്ഞെടുക്കപ്പെട്ടു.
പാർട്ടി പിളർന്നപ്പോൾ സി.പി.ഐ.എമ്മിന്റെയൊപ്പം നിന്നു.
1967 ൽ പാർട്ടിയിൽ നിന്നും പുറത്താക്കപ്പെട്ടു.
നക്സൽപ്രസ്ഥാനങ്ങളുമായി ബന്ധപ്പെട്ടു പ്രവർത്തിച്ചുവെങ്കിലും വളരെ വേഗം അതിൽ നിന്നും പിൻവാങ്ങി സി.പി.ഐ.എമ്മിൽ തന്നെ തിരിച്ചു വന്നു.
1986 ഡിസംബർ 3 ന് അന്തരിച്ചു.
1904 ജൂലൈ 2 ന് തിരുവനന്തപുരത്തെ വെങ്ങാനൂരിൽ ജനിച്ചു.
വില്ലേജ് അധികാരിയായിരുന്ന പിതാവ് നാരായണപിള്ള ഒരു യാഥാസ്ഥിതികൻ കൂടിയായിരുന്നു.
തൊട്ടടുത്തുള്ള കുടിപ്പള്ളിക്കൂടത്തിലായിരുന്നു പ്രാഥമിക വിദ്യാഭ്യാസം.
ബാലരാമപുരം മിഡിൽ സ്കൂളിലായിരുന്നു നാലാംക്ലാസ്സുമുതൽ പഠനം.
അവിടെ നിന്നും പിന്നീട് നെയ്യാറ്റിൻകര ഇംഗ്ലീഷ് ഹൈസ്കൂളിലേക്കു മാറി.
വിദ്യാഭ്യാസ കാലഘട്ടത്തിൽ തന്നെ ദേശീയപ്രസ്ഥാനങ്ങളിൽ താൽപര്യം പ്രകടിപ്പിച്ചിരുന്നു.
സ്കൂൾ പഠനം കഴിഞ്ഞാൽ ബാലരാമപുരം സ്വരാജ് ആശ്രമത്തിൽ പോവുകയും തക്ലിയിൽ നൂൽ നൂൽക്കുക, അവിടത്തെ മറ്റു പ്രവർത്തനങ്ങളിൽ പങ്കെടുക്കുക തുടങ്ങിയ കാര്യങ്ങൾ ചെയ്തിരുന്നു.
1921 ലെ നിസ്സഹകരണ പ്രസ്ഥാനത്തിൽ സജീവമായി പങ്കെടുത്ത് രാഷ്ട്രീയത്തിലേക്കിറങ്ങി.
പതിനാറാമത്തെ വയസ്സിൽ കോൺഗ്രസ്സ്‌ അംഗത്വം നേടി.
1930 ൽ സിവിൽ നിയമലംഘന പ്രസ്ഥാനത്തിൽ പങ്കെടുക്കാൻ ഒരു ജാഥ തിരുവനന്തപുരത്തു നിന്നും  കെ.പി.സി.സി ആസ്ഥാനമായ കോഴിക്കോട്ടേക്കു തിരിച്ചു.
പൊന്നറ ശ്രീധർ ആയിരുന്നു ജാഥാ തലവൻ.
ഈ ജാഥയിൽ അംഗമായിരുന്ന എൻ.സി.ശേഖർ കോഴിക്കോട് വെച്ച് നിയമലംഘനപ്രസ്ഥാനത്തിൽ പങ്കെടുത്ത്  അറസ്റ്റ് വരിച്ചു.
തലശ്ശേരി സബ് ജയിലിൽ ആയിരുന്നു ജയിൽവാസം തുടങ്ങിയതെങ്കിലും, പിന്നീട് കണ്ണൂർ ജയിലിലേക്ക് മാറ്റി.
ഇവിടെ വെച്ച് ദേശീയ വിപ്ലവകാരികളുമായി ബന്ധപ്പെടാൻ ഇടയായി.
ഇന്ത്യയിൽ കമ്മ്യൂണിസ്റ്റ് പ്രസ്ഥാനം കെട്ടിപ്പടുത്തവരിൽ പ്രധാനിയായ ബാട്ലിവാലയുമായി കണ്ണൂർ ജയിലിൽ വെച്ച് പരിചയപ്പെട്ടു.
1931 ൽ ജയിൽ മോചിതനായി.
ഭഗത് സിംഗ് , രാജ്ഗുരു , സുഖ്‌ദേവ് എന്നിവരുടെ വധശിക്ഷയെ അപലപിച്ച് തിരുവനന്തപുരത്ത് ശേഖറിന്റെ നേതൃത്വത്തിൽ പ്രതിഷേധയോഗം നടന്നു.
ബാലരാമപുരത്തെ യുവാക്കളെ സംഘടിപ്പിച്ച് ശേഖർ യൂത്ത് ലീഗ് ആരംഭിച്ചു.
യൂത്ത് ലീഗിന് തിരുവിതാകൂറിലും രൂപീകരിച്ചു.
യുവാക്കളുടെ ഇടയിൽ ഒരാവേശമായി മാറി ഈ യൂത്ത് ലീഗ്.
ഈ സമയത്ത് ശേഖർ കമ്മ്യൂണിസത്തിന്റെ വഴിയിലേക്കു സാവധാനം തിരിഞ്ഞിരുന്നു.
കമ്മ്യൂണിസ്റ്റ് ലീഗ്
കണ്ണൂർ ജയിലിൽ നിന്ന്‌ മറ്റ്‌ തടവുകാരുമായും ഹിന്ദുസ്ഥാൻ സേവാദൾ വാളന്റിയർമാർമാരുമായുള്ള അടുപ്പത്തെത്തുടർന്ന് രഹസ്യ കമ്മ്യൂണിസ്റ്റ്‌ സംഘടന എന്ന ആശയം അദ്ദേഹത്തിൽ ഉടലെടുത്തു.
1931 ൽ കമ്മ്യൂണിസ്റ്റ്‌ ലീഗ്‌ എന്ന രഹസ്യസംഘടന രൂപീകരിച്ചു.
പൊന്നറ ശ്രീധർ, എൻ.പി.കുരുക്കൾ, തിരുവട്ടാർ താണുപിള്ള, ശിവശങ്കരപിള്ള, ആർ.പി.അയ്യർ, തൈക്കാട് ഭാസ്കരൻ, എൻ.സി.ശേഖർ എന്നിവരായിരുന്നു കമ്മ്യൂണിസ്റ്റ് ലീഗിലെ അംഗങ്ങൾ.
റഷ്യയിൽ നടന്നതുപോലുള്ള ഒരു വിപ്ലവമുന്നേറ്റം ഇന്ത്യൻ പരിതഃസ്ഥിതിയിൽ അനിവാര്യമാണെന്ന തിരിച്ചറിവാണ് കമ്മ്യൂണിസ്റ്റ് ലീഗ് തുടങ്ങാൻ തങ്ങളെ പ്രേരിപ്പിച്ചതെന്ന് ശേഖർ പിന്നീട് രേഖപ്പെടുത്തിയിരുന്നു.
ഇന്ത്യൻ കമ്മ്യൂണിസ്റ്റ് പാർട്ടി അന്ന് നിലവിലുണ്ടായിരുന്നുവെങ്കിലും അവരുമായി ബന്ധം പുലർത്താൻ പുതിയ പാർട്ടി ശ്രമിച്ചില്ല.
ചില കമ്മ്യൂണിസ്റ്റ് സാഹിത്യങ്ങൾ മലയാളത്തിലേക്കു വിവർത്തനം ചെയ്യുക, പ്രാദേശികമായി തൊഴിലാളി യൂണിയനുകൾ സംഘടിപ്പിക്കുക എന്നതൊക്കെയായിരുന്നു അവരുടെ പ്രവർത്തനങ്ങൾ.
തിരുവനന്തപുരം വിട്ട് പുറത്തേക്ക് കമ്മ്യൂണിസ്റ്റ് ലീഗിന്റെ പ്രവർത്തന മേഖല വ്യാപിച്ചിരുന്നില്ല.
1934ൽ കൃഷ്ണപിള്ളയുടെ നിർദ്ദേശപ്രകാരം പ്രവർത്തനകേന്ദ്രം കോഴിക്കോട്ടേക്ക് മാറ്റി.
കോൺഗ്രസ്‌ സോഷ്യലിസ്റ്റ്‌ പാർട്ടിയുടെ നേതൃസ്ഥാനത്ത്‌ പ്രവർത്തിച്ചു.
തൊഴിലാളിരംഗത്താണ് അദ്ദേഹം സജീവമായി നിലകൊണ്ടത്.
ട്രേഡ്‌ യൂണിയൻ കെട്ടിപ്പടുക്കുവാനുള്ള ചുമതല ഏറ്റെടുത്ത്, മലബാറിൽ ബീഡി-സിഗാർ, ഓട്ടുകമ്പനി, ഈർച്ചക്കമ്പനി തൊഴിലാളികളെ സംഘടിപ്പിക്കുന്നതിൽ  നിർണായക പങ്ക് വഹിച്ചു.
ഇക്കാലഘട്ടത്തിലാണ് പി. സുന്ദരയ്യ കേരളത്തിൽ കമ്മ്യൂണിസ്റ്റ് പാർട്ടി സംഘടിപ്പിക്കുന്നതിനായി കേരളത്തിലെ കോൺഗ്രസ്സ് സോഷ്യലിസ്റ്റ് പാർട്ടി നേതാക്കളുമായി ചർച്ച നടത്തുന്നത്.
1937 ൽ ഘാട്ടെയും കേരളം സന്ദർശിച്ചു.
കേരളത്തിൽ നിന്നുമുള്ള നാലുപേരടങ്ങിയ ഒരു സംഘം ഘാട്ടെയുടെ സാന്നിദ്ധ്യത്തിൽ കമ്മ്യൂണിസ്റ്റ് ഗ്രൂപ്പ് രൂപീകരിച്ചു.
എൻ.സി.ശേഖർ അവരിലൊരാളായിരുന്നു.
അങ്ങനെ അദ്ദേഹം കേരളത്തിലെ കമ്മ്യൂണിസത്തിന്റെ സ്ഥാപകനേതാക്കളിലൊരാളിയ മാറി.
1938 ൽ തിരുവിതാംകൂറിൽ സ്റ്റേറ്റ് കോൺഗ്രസ്സ് രൂപീകരിച്ചു.
അതിന്റെ നേതൃത്വത്തിൽ ഉത്തരവാദഭരണത്തിനുവേണ്ടി നടന്ന പ്രക്ഷോഭത്തിൽ ശേഖർ പങ്കെടുത്തു.
ഇതിന്റെ പേരിൽ 1000 രൂപ പിഴയും, 19 മാസത്തെ തടവും വിധിച്ചു.
ജയിൽ ശിക്ഷ കഴിഞ്ഞ് പുറത്തുവന്നപ്പോൾ കോയമ്പത്തൂരിൽ പാർട്ടി കെട്ടിപ്പടുക്കാൻ നിർദ്ദേശം കിട്ടി.
കോയമ്പത്തൂരിലെ പ്രവർത്തനങ്ങൾക്കിടയിൽ കോയമ്പത്തൂർ ഗൂഢാലോചനാ കേസിൽ പ്രതിയായി ജയിൽവാസമനുഷ്ഠിച്ചു.
1939 മുതൽ 1954 വരെ അഖില കേരള ട്രേഡ് യൂണിയൻ സംഘടനയുടെ സെക്രട്ടറിയായി പ്രവർത്തിച്ചു.
1936ൽ ബോംബെയിൽ ചേർന്ന എ.ഐ.ടി.യു.സി സമ്മേളനത്തിൽ കേരളത്തിൽനിന്ന് പങ്കെടുത്ത ഏക പ്രതിനിധി എൻ. സി.യായിരുന്നു.
അതിനെത്തുടർന്ന്‌ ആറര വർഷക്കാലം ജയിലിലടക്കപ്പെട്ടു.
കൽക്കത്ത തീസിസ്സിനെത്തുടർന്ന് കമ്യൂണിസ്റ്റ് പാർടി നിരോധിച്ച കാലത്ത് മൂന്നുവർഷം ഒളിവിലായിരുന്നു.
1954 മുതൽ 1960 വരെ രാജ്യസഭാംഗമായി ആറുവർഷം പ്രവർത്തിച്ചു.
1960ൽ പാർടിയിൽനിന്ന് സസ്പെൻഡ് ചെയ്യപ്പെട്ടു.
1964ൽ പാർടി പിളർന്നപ്പോൾ സി.പി.ഐ. എമ്മിലേക്ക് പോയി.
നക്സൽബന്ധത്തിന്റെ അടിസ്ഥാനത്തിൽ "67ൽ പാർടിയിൽനിന്ന് പുറത്തായി.
നക്സൽ വാസം അധികം നീണ്ടു നിന്നില്ല, പിന്നീട് പാർട്ടിയുമായി നല്ല രീതിയിലുള്ള ബന്ധം പുലർത്തി.
1986 ഡിസംബർ മൂന്നിന് കണ്ണൂരിൽ വെച്ച് ‌ അന്തരിച്ചു.
രാജ്യസഭാംഗത്വം 1954-1960 : സി.പി.ഐ., തിരു-കൊച്ചി സാഹിത്യസംഭാവനകൾ
മാർക്സും ട്രേഡ് യൂണിയനുകളും  എന്ന പുസ്തകം മലയാളത്തിലേക്ക് തർജ്ജമ ചെയ്തു.
ചിന്ത വാരിക തുടങ്ങിയപ്പോൾ അതിൽ പ്രഭാ ശങ്കർ ബോംബെ എന്ന പേരിൽ ലേഖനങ്ങൾ എഴുതിയിരുന്നു.
കൊച്ചിൻ ഹാർബർ പ്രദേശത്തെ തൊഴിലില്ലായ്മയെക്കുറിച്ച്  പതിനായിരം കുടുംബങ്ങൾ പെരുവഴിയിൽ എന്ന ലേഖനമെഴുതി.
കേരളത്തിൽ വിദേശമൂലധനം എന്ന പേരിൽ ലഘുലേഖ പ്രസിദ്ധീകരിച്ചു.
പുരസ്കാരങ്ങൾ അവലംബം അധിക വായനയ്ക്ക് പുറം കണ്ണികൾ എൻ.സി. ശേഖർ - സി. ഭാസ്കരൻ
എൻ (ഇംഗ്ലീഷക്ഷരം) ഇംഗ്ലീഷ് വിലാസം https://ml.wikipedia.org/wiki/N
ആധുനിക ഇംഗ്ലീഷ് അക്ഷരമാലയിലെ പതിനാലാമത്തെ അക്ഷരവും ഐ‌എസ്ഒ അടിസ്ഥാന ലാറ്റിൻ അക്ഷരമാലയുമാണ് N അല്ലെങ്കിൽ n .
ഇംഗ്ലീഷിൽ ഇതിന്റെ പേര് എൻ എന്നാകുന്നു.
(ഉച്ചാരണം /ɛ n / ), ബഹുവചനം എംസ്.
ചരിത്രം ഈജിപ്ഷ്യൻ ഹൈറോഗ്ലിഫ് ഫീനിഷ്യൻ കന്യാസ്ത്രീ എട്രൂസ്‌കാൻ എൻ ഗ്രീക്ക് നു എഴുത്ത് സംവിധാനങ്ങളിൽ ഉപയോഗിക്കുക മറ്റ് ഉപയോഗങ്ങൾ അനുബന്ധ പ്രതീകങ്ങൾ കമ്പ്യൂട്ടിംഗ് കോഡുകൾ അക്ഷരം N n Unicode name LATIN CAPITAL LETTER N LATIN SMALL LETTER N Encodings decimal hex decimal hex Unicode 78 U+004E 110 U+006E UTF-8 78 4E 110 6E Numeric character reference #78; #x4E; #110; #x6E; EBCDIC family 213 D5 149 95 ASCII 1 78 4E 110 6E Also for encodings based on ASCII, including the DOS, Windows, ISO-8859 and Macintosh families of encodings.
മറ്റ് പ്രാതിനിധ്യങ്ങൾ NATO phonetic Morse code November –· Signal flag Flag semaphore Braille dots-1345 അവലംബം ബാഹ്യ കണ്ണികൾ Media related to N at Wikimedia Commons n എന്നതിന്റെ വിക്ഷണറി നിർ‌വചനം.
എൻആർഐ അക്കാദമി ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/NRI_Academy_of_Medical_Sciences
ഇന്ത്യയിലെ ആന്ധ്രാപ്രദേശിൽ എൻആർഐകൾ ആരംഭിച്ച ആദ്യത്തെ മെഡിക്കൽ അക്കാദമിയാണ് എൻആർഐ അക്കാദമി ഓഫ് മെഡിക്കൽ സയൻസസ് (എൻആർഐ മെഡിക്കൽ കോളേജ് എന്നും അറിയപ്പെടുന്നു).
മെഡിക്കൽ സയൻസസിൽ ബിരുദ (മാസ്റ്റേഴ്സ്), ബിരുദാനന്തര ബിരുദ (ബാച്ചിലേഴ്സ്) കോഴ്സുകൾ വാഗ്ദാനം ചെയ്യുന്ന ഗുണ്ടൂർ ജില്ലയിലെ മെഡിക്കൽ കോളേജുകളിലൊന്നാണിത്.
ഗുണ്ടൂർ , വിജയവാഡ എന്നീ നഗരങ്ങൾക്കടുത്തുള്ള മംഗളഗിരി തഡെപല്ലെ മുനിസിപ്പൽ കോർപ്പറേഷന്റെ ഭാഗമായ ചിന്ന കക്കാനിയിലാണ് ഇത് സ്ഥിതി ചെയ്യുന്നത്.
എൻടിആർ യൂണിവേഴ്സിറ്റി ഓഫ് ഹെൽത്ത് സയൻസസ് വിജയവാഡയുമായി അഫിലിയേറ്റ് ചെയ്തിട്ടുള്ളതാണ് അക്കാദമി.
പ്രധാന കാമ്പസിലെ വകുപ്പുകൾ ആശുപത്രി: ജനറൽ മെഡിസിൻ, ഓർത്തോപീഡിക്‌സ്, അനസ്തേഷ്യ, ജനറൽ സർജറി, ഒഫ്താൽമോളജി, ഇഎൻടി, പീഡിയാട്രിക്‌സ്, ഡെർമറ്റോളജി, ഒബിജി, റേഡിയോളജി, മെഡിക്കൽ ഓങ്കോളജി, സിഎംഒ, ഫിസിയോതെറാപ്പി, ഡെന്റൽ, ടിബി, സിഡി, ഒഎസ്ഡി എന്നീ വകുപ്പുകൾ.
1280-ലധികം കിടക്കകൾ ആശുപത്രിയിലുണ്ട്.
സ്പെഷ്യലൈസ്ഡ്: ന്യൂറോളജി, നെഫ്രോളജി, സൈക്യാട്രി, വാസ്കുലർ സർജറി.
കോളേജ്: അനാട്ടമി, ഫിസിയോളജി, ബയോകെമിസ്ട്രി, ഫാർമക്കോളജി, മൈക്രോബയോളജി, പാത്തോളജി, കമ്മ്യൂണിറ്റി മെഡിസിൻ, ഫോറൻസിക് മെഡിസിൻ, ഫിസിക്കൽ എജ്യുക്കേഷൻ.
കാർഡിയോ വാസ്കുലർ ഇംപ്ലാന്റ് തെറാപ്പി
പ്രധാന കാമ്പസിലെ എൻആർഐ ഹാർട്ട് സെന്റർ ആൻഡ് റിസർച്ച് ഇൻസ്റ്റിറ്റ്യൂട്ടിലാണ് കാർഡിയോ വാസ്കുലർ ഡിവൈസ് ഇംപ്ലാന്റ് തെറാപ്പി നടത്തുന്നത്.
ഓങ്കോളജി
ഓങ്കോളജിക്കും റേഡിയോ തെറാപ്പിക്കുമുള്ള പുതിയ കെട്ടിടം പ്രധാന കാമ്പസിന് പടിഞ്ഞാറ് ഭാഗത്ത് തുറന്നു.
അവലംബം ↑ The Hindu : Andhra Pradesh "Four-year-old boy gets a defibrillator"
ഇല്ലിനോയിസ് സൊസൈറ്റി ഓഫ് അനസ്തേഷ്യോളജി
ബിരുദദാന ദിനത്തിൽ ഇന്ത്യൻ രാഷ്ട്രപതി കോളേജ് സന്ദർശിച്ചു.
പുറം കണ്ണികൾ NRIAS ഔദ്യോഗിക വെബ്സൈറ്റ്
16°24′52.25″N 80°33′22.78″E ﻿ / ﻿ 16.4145139°N 80.5563278°E ﻿ / 16.4145139; 80.5563278
ഓഗസ്റ്റ് 12 ഇംഗ്ലീഷ് വിലാസം https://ml.wikipedia.org/wiki/August_12